La acest moment, în partid sunt înscriși oameni cu viziuni politice diferite, spune Nicușor Dan. Sunt diferențe de finețe, adaugă liderul USR, context în care formațiunea devine umbrela sub care membrii săi pot avea șanse reale să treacă pragul de 5% și să intre în Parlament. Pe măsură ce partidul se va dezvolta, transmite Nicușor Dan, s-ar putea produce și divizarea pe criterii ideologice:







"Există niște distincții de finețe, să le spunem. Asta face ca în Uniunea Salvați România să existe și oameni de stânga, oameni de dreapta și oameni pe scara asta conservator-progresistă. De toate nuanțele. Am ales să fim împreună sub această umbrelă pentru că este un prag de 5% în Parlament și un partid ca USR are șanse să intre. Cinci partide delimitate ideologic n-ar avea șanse. Când vom fi mai mari probabil că ne vom și sparge ideologic, păstrându-ne civilitatea unul față de celălalt."